जसअनुसार सबल सङ्घीय प्रणालीको परिकल्पनालाई साकार पार्ने सुस्पष्ट मार्गचित्र तय गर्न , व्यावसायिक , जनमुखी एवम् सदाचारी सार्वजनिक सेवाको विकास गरी सुशासन प्रवर्द्धन गर्न , स्थानीय तहको सबलीकरण तथा सङ्घीय इकाईहरूबिच समन्वय , सहकार्य एवम् सहयोगका क्षेत्रहरूको पहिचान गरी अन्तर सरकारी सम्बन्धलाई प्रभावकारी तुल्याउने रणनीति तथा कार्यनीति तय गर्न , सङ्घीयताका सरोकारवालाहरूसँग गर्नुपर्ने समन्वय तथा सहकार्यका क्षेत्र र सीमाको पहिचान गरी प्रभावकारी समन्वयका लागि उपयुक्त आधार तय गर्न र दीर्घकालीन राष्ट्रिय लक्ष्य प्राप्तिका लागि तहगत सरकारहरूबाट सम्पादन हुने विकास कार्यक्रमबिच परिपूरक सम्बन्ध कायम गर्न यसको औचित्य रहेको पनि मन्त्रालयको भनाई छ ।